Gandia inicia una estratègia contra el canvi climàtic amb un projecte d'estalvi energètic, autoconsum i reducció d'emissions de CO2
08 novembre 2023

## Gandia inicia una estratègia contra el canvi climàtic amb un projecte d'estalvi energètic, autoconsum i reducció d'emissions de CO208 novembre 2023Última actualització: 08 novembre 2023

![](../gestion/img/5b0f7d2a2a565c2431ea8e6fd5e338cb365cc6ed57f93710d3bbab2352c0c305.jpg)  
  

**Gandia serà de les ciutats pioneres en la lluita contra el canvi climàtic al territori valencià** amb la creació del **primer Pla estratègic energètic i de reducció d’emissió de CO2**, que es materialitzarà **en els pròxims mesos**. L’han presentat aquesta matí la **primera tinenta d’Alcaldia i regidora de Medi Ambient, Sostenibilitat i Emergència climàtica,** **Alícia Izquierdo**, acompanyada del **director general de Medi Natural**, **Daniel Muñoz**. _**«És un estudi que s’ha fet de consum, on se parla de la situació actual i possibilitats pel que fa a l’autogeneració energètica dels edificis públics municipals. Una vegada fet l’estudi hem prioritzat i hem seleccionat una serie d’edificis on instal·lar-hi plaques fotovoltaiques. Ens convertirà en una de les primeres ciutats valencianes pel que fa a la proporció de destinació econòmica dels pressupostos per a inversions en projectes com aquest»**_, ha assegurat Izquierdo.

Així, en pocs dies es publicarà la licitació del projecte que, amb una **inversió de 750.000 euros**, contempla la **instal·lació de plaques fotovoltaiques en 11 edificis públics repartits per la ciutat**, que seran productors d’energia solar: **7 a Gandia** (Ceip Botànic, Ceip Roís de Corella i CEE Enric Valor; Policia local; Poliesportiu i centres socials del Raval i Corea), i altres **4 al Grau i la Platja** (Ceip Joan XXIII i l’Escola infantil municipal de les Alqueries). Com a novetat, **altres 26 edificis públics es beneficiaran també de l’autoconsum i estalvi energètic**: **A Gandia** (Ceip’s Martorell, Sant Francesc de Borja, Cervantes, Mondúver-Escoleta de Santa Anna; l’Escola de Música; el Museu Arqueològic; el Centre cívic Roís de Corella; la Piscina de Beniopa; Escoleta de Corea; Poliesportiu del Raval; UV – Centre internacional de Gandia; Centre Salut (C/ la Delicà de Gandia); annex barracots; aparcaments del Centre Històric i del Prado; edific Mercat municipal; Urbalab; Ajuntament; Biblioteca central; Teatre Serrano; Casa de la Marquesa), **a la Platja i el Grau** (Piscina del Grau; Cdt/Aula Natura; Escoleta infantil Grau i Oficines Ajuntament Grau). **En total, 37 edificis públics se’n beneficiaran**. I es sumen a les ja instal·lades/instal·lant-se i finançades a través dels fons europeus Next Generation a les casetes municipals de la Plaça Tirant i l’Urbalab.

Bàsicament, **l’energia solar del dia generada per l’edifici productor (amb plaques) es reparteix entre els edificis beneficiaris per a l’autoconsum. El sobrant es vendrà**. Una vegada s’adjudique el projecte, la previsió és que s’execute en un període de 4-5 mesos.

**Estalvi i reducció**

El **director general de Medi Natural ha assegurat que la inversió realitzada per l’Ajuntament es podria recuperar en un període de 6 anys**, tenint en compte que la **vida útil de les plaques és de 20-25 anys**. A més, **s’aconseguiria un estalvi energètic i d’ingressos per a la ciutat de 147.460 euros a l’any (12’5 Gw)**, així com una **important reducció de les emissions de Co2 de 170 tones anuals, 3.237 tones durant el període de vida de les plaques**.

També **s’hi contempla una partida de 75.000 euros per al manteniment, el control i la monotorització durant dos anys**. Això permetrà també tindre dades reals de l’estalvi i la reducció d’emissions. **A partir de la informació recollida es poden fer polítiques i estratègies (d’estalvi i reducció)** individuals per a cadascú dels edificis.

_**«Estem donant una passa important per al compliment dels objectius marcats pel Pacte europeu d’Alcaldies pel Clima i l’Energia (PACE), al qual estem adherits Gandia, que estableix plans d'acció que materialitzen el compromís de l'administració local de reduir emissions de gasos d'efecte d'hivernacle, d'augmentar la producció d'energia a partir de fonts renovables i d'augmentar l'eficiència energètica al municipi. Es tracta de prendre mesures per a anticipar-se als efectes inevitables del canvi climàtic...»**_, ha recordat **Muñoz**.